- Hvis jeg ikke kan få dig, er der heller ikke andre, der skal have dig. Sådan sagde den 39-årige ifølge sin 43-årig ekskone, da han i aftes overfaldt hende med en brødkniv. Kvinden, der flyttede fra manden for to uger siden, besøgte manden for at aflevere 500 kroner, som hun havde lånt. Manden tvang kvinden ned på gulvet og holdt en brødkniv mod hendes hals. Samtidig fortalte han, at han ville begå selvmord efter at have myrdet hende. Den 43-årige kvinde fik dog sparket sin eks i skridtet og slap fri. Manden blev senere anholdt på sin bopæl.

Referat:
Kl. 14.00 fremstilles en 39-årig mand fra Brønderslev i grundlovsforhør - sigtet for drabsforsøg mod sin ekskone.